Madagaskara blukolombo

La Madagaskara blukolombo (Alectroenas madagascariensis, konata ankaŭ kiel Madagaskara blua fruktokolombo) estas  mezgranda kolombo, tio estas birdo de la familio de Kolombedoj, kaj genro Alectroenas de kolomboj de insuloj en la okcidento de la Hinda Oceano. Ĝi estas endemia de norda kaj orienta Madagaskaro. Ĝi estas taksita kiel specio Malplej Zorgiga.

Taksonomio
En 1760 la franca zoologo Mathurin Jacques Brisson inkludis priskribon de la Madagaskara blukolombo en sia sesvoluma Ornithologie. Li uzis la franclingvan nomon Le pigeon ramier bleu de Madagascar kaj la latinan Palumbus coeruleus madagascariensis. La du steloj (**) en la komenco indikas, ke Brisson bazis sian priskribon sur la ekzamenado de specimeno. Kvankam Brisson stampis latinajn nomojn, tiuj ne kongruis kun la duvorta sistemo kaj ne estis rekonitaj de la Internacia Komisiono pri Zoologia Nomenklaturo. Kiam en 1766 la sveda natursciencisto Carl Linnaeus ĝisdatigis sian verkon Systema Naturae por la 12a eldono, li aldonis 240 speciojn, kiuj estis antaŭe priskribitaj de Brisson. Unu el tiuj estis la Madagaskara blukolombo kiun li metis kun ĉiuj aliaj kolomboj en la genron Columba. Linnaeus inkludis mallongan priskribon, stampis la duvortan nomon Columba madagascariensis kaj citis la verkon de Brisson. Tiu kolombo estas nun metita en la genron Alectroenas kiu estis enkondukita en 1840 fare de la angla zoologo George Robert Gray. La specio estas monotipa: oni ne agnoskis subspecion.

Distribuado kaj habitato
Ĝiaj naturaj vivejoj estas tropikaj humidaj arbaroj de malaltebenaĵoj kaj subtropikaj kaj tropikaj humidaj montararbaroj, kaj neĝenataj kaj degeneritaj arbaroj, de marnivelo ĝis 2 000 m. Ene de tiuj vivejoj ili ofte estas observitaj de la arbopintoj kaj sur branĉoj super la kanopeo. La specio estas ŝajne parte migranta, forlasas la nordan parton de la insulo dum parto de la jaro kaj moviĝas okcidenten dum la pluvsezono. Pli da esplorado estas necesa por kompreni ĉi tiun konduton.

Aspekto
La Madagaskara blukolombo estas 25 ĝis 27 cm longa. La plumaro de tiu specio estas regata de bluaj nuancoj, kiel la nomo sugestas; la kolo kaj gorĝo estas arĝente blugrizaj kaj la plumoj estas filamentozaj, la supraj partoj estas arĝente grizaj, kaj la brusto blugriza iĝas tre blua sur la ventro. La vosto estas tre ruĝa, kaj la kapo estas blua kun granda ruĝa makulo de nuda haŭto ĉirkaŭ la flava okulo. La piedoj estas ruĝaj kaj la beko estas verdeca kun flava pinto.Baptista, L.F., Trail, P.W. & Horblit, H.M. (2017). Madagascar Blue-pigeon (Alectroenas madagascariensis). En: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (alirita el  la 11an de Marto 2017)

Kutimaro kaj ekologio
Oni scias malmulte pri ĝia konduto. Oni observis ĝin manĝantan fruktojn, ĉu en paroj ĉu en grupetoj de ĝis 12 birdoj. La nestoj estas simplaj platformoj de branĉetoj metitaj 6–20 m supren de arbo, kaj la ovodemetado estas ununura ovo.

Referencoj

 Eksteraj ligiloj 

Kategorio:Afrotropisa faŭno
Kategorio:Birdoj de Madagaskaro
Kategorio:Kolombedoj